stanford-oval/wikipedia huggingface dataset:
איתן ברטל
הערות שוליים

↑  שיחה עם איתן ברטל, באתר הנסן
↑  הירוקים, באתר ועדת הבחירות המרכזית לכנסת
↑  מירב שלמה מלמד, בחירות מקומיות 2013: תל אביב-יפו, באתר mynet (כפי שנשמר בארכיון האינטרנט), 17 ביוני 2013
↑  סגל, באתר HIT
↑  איתן ברטל, באתר HIT
↑  האיש ההולך, באתר האיש ההולך
↑  בקרוב אגיע רחוק בבית העיר, באתר הבמה
↑  רותי קדוש, סבב תערוכות: קודש וחול, באתר nrg
↑  האיש ההולך כובש את בית העיר, באתר פורטפוליו
↑  אות האיש ההולך לאקטיביזם אורבני: האנשים שמשנים את המציאות שלנו, באתר timeout
↑  תערוכת נאו-ברטליזם, באתר נאו-ברטליזם
1 2  ענת ברזילי, האיש המוליך - התערוכה "ניאוברטליזם" של איתן ברטל, באתר כלכליסט, 24 במאי 2017
↑  ט' - תערוכה על טיפוגרפיה, באתר על פונטים, אותיות וגופנים
↑  יובל סער, מה קורה לטיפוגרפיה כשמתייחסים אליה כאל אמנות, באתר הארץ, 15 בדצמבר 2010
↑  ענת ביין, באומן בר ריבנאי וטמיר כהן משלבים בכירים מחברות המיתוג בצוותי ההכנה למכרז של חברת הכבלים הממוזגת, באתר TheMarker‏, 1 בספטמבר 2002
↑   נעמה ריבה, איך ממתגים מחדש את הערוצים המסחריים?, באתר הארץ, 27 בספטמבר 2017
↑  סמדר הירש, ‏השיפוצניק, באתר גלובס, 28 בפברואר 2002
↑  רוני קורן-דינר, גם טלעד מתחדשת לקראת המכרז: משיקה אריזת מסך חדשה ומוציאה "ספר מותג" לחברה, באתר TheMarker‏, 18 באוקטובר 2004
↑  לי-אור אברבך‏, חיים חדשים, באתר וואלה, 11 בספטמבר 2005
↑  הברוטליזם הפואטי של הנאו-ברטליזם, באתר ערב רב
↑  האיש ההולך, באתר ויטרינה
↑  Cumming Soon, באתר יוטיוב
↑  גלריה ויטרינה ע"ש ג'וליה מזרחי, באתר Hit
↑  Refusalon Gallery, באתר FRIENDS OF BEZALEL
↑  עכשיו במוזיאון - מיקום חדש, באתר המוזיאון לאמנות האסלאם
↑  Campus Exhibition: IL(L) Machine – Ars Campus Israel, באתר TOTAL RECALL
↑  דנה גילרמן, תערוכות חדשות, באתר הארץ, 30 באוקטובר 2008
יו גרנט

| --- | --- |

גרנט, 2014
 לידה:  9 בספטמבר 1960 (בן 64) אנגליה לונדון, אנגליה, הממלכה המאוחדת
 שם לידה:  Hugh John Mungo Grant 
 מדינה:  הממלכה המאוחדת 
 תקופת הפעילות:  מ-1982
 עיסוק:  מפיק
 מקום לימודים:  ניו קולג'  תיכון לטימר  בית ספר וות'רביי 
 בן או בת זוג:  אליזבת הרלי (1987–2000)  Jemima Goldsmith (יוני 2004–פברואר 2007) 
 מספר צאצאים:  5 
 פרסים והוקרה:  פרס גלובוס הזהב ופרס באפט"א לקולנוע
 פרופיל ב-IMDb
 חתימה:   
 
יו ג'ון מונגו גרנט (באנגלית: Hugh John Mungo Grant‏; נולד ב-9 בספטמבר 1960) הוא שחקן ומפיק סרטים אנגלי. זוכה פרס גלובוס הזהב ופרס באפט"א.
ביוגרפיה

גרנט נולד בבית החולים של המרסמית בלונדון, אנגליה, בנם השני של פינבולה סוזן (Fynvola Susan) ושל קפטן ג'יימס מורי גרנט. לו אח גדול, ג'יימס גרנט, בנקאי. הגנאלוג אנטוני אדולף (Antony Adolph) תיאר את משפחת גרנט כאנגלו-סקוטית, צאצאים של לוחמים, מקימי אימפריות, ולאריסטוקרטיה, צאצאים לוויליאם דרומונד, הוויקונט הרביעי של סטראטלן (William Drummond, 4th Viscount Strathallan). גרנט הוא בן דוד שני של השחקן תומאס סאנגסטר אשר שיחק לצידו בסרט "אהבה זה כל הסיפור".
בשנת 1979 קיבל גרנט מלגת לימודים לניו קול'ג באוניברסיטת אוקספורד, ובהמשך השתתף בסרט "פריבילגיה" (Privileged) אשר הופק בשנת 1982 על ידי "קרן אוקספורד למימון סרטים" (Oxford University Film Foundation). עם הזמן הצטרף גרנט לחברה הדרמטית של אוניברסיטת אוקספורד (Oxford University Dramatic Society), שם השתתף בהצגה הלילה השנים עשר של ויליאם שייקספיר.
קריירה

לאחר הסרט "פריבילגיה" (Privileged) אשר הופק בשנת 1982, קיבל גרנט בשנת 1987 תפקיד ראשי בסרט "מוריס" (Maurice), וגילם דמויות שונות בסרטים כגון "ההתחלה" (The Dawning) לצד השחקן הידוע אנתוני הופקינס, ובסרט "שטים עם הרוח" (Rowing with the Wind) בשנת 1988. בשנת 1990 הופיע גרנט לצד השחקן ליאם ניסן בסרט "הגדול" (The Big Man), וב-1991 לצדה של ג'ולי אנדרוז בסרט הטלוויזיה "בנינו" (Our Sons).
גרנט שיחק עוד במספר סרטים נוספים בתחילת שנות התשעים, אך הסרט שפרסם אותו יותר מכל היה בשנת 1994 "ארבע חתונות ולוויה אחת" (Four Weddings and a Funeral), שם שיחק לצדה של השחקנית אנדי מקדואל (Andie MacDowell) ועליו קיבל את פרס באפט"א לשחקן הטוב ביותר בתפקיד ראשי. תפקיד דומה עשה גם בשנת 1999 ב"נוטינג היל" (Notting Hill) לצידה של ג'וליה רוברטס.
משנת 2001 החל לחרוג מקשת תפקידיו הרגילה והחל לגלם את דמות הנבל, כמו בצמד סרטי "יומנה של ברידג'ט ג'ונס" (Bridget Jones's Diary), "רווק פלוס ילד" (About a Boy) ב־2002, ו- "אמריקן דרימז" (American Dreamz) ובסרט "שבועיים מראש" לצד השחקנית סנדרה בולוק ב-2006 אבל הקפיד להישאר הבחור בעל הקסם בסרט "מילים ולחן" (Music and Lyrics) ב-2007. בשנת 2009, כיכב לצד שרה ג'סיקה פרקר בסרט "על הזוג מורגן שמעתם?". ב-2012, דיבב את דמותו של קפטן פיראט בסרט האנימציה "פיראטים!" ושיחק בסרט "ענן אטלס".
בשנת 2015, הופיע בסרט "שם קוד מ.ל.א.ך". בשנת 2017, שיחק בסרט "פדינגטון 2" בתור פניקס בוכאנאן. שיחק את חבר הפרלמנט הבריטי, ג'רמי ת'ורפ, בסדרה "שערורייה אנגלית למדי".
משפחה

ב-1987, החל גרנט לצאת עם השחקנית אליזבת הרלי. ב-27 ביוני 1995 היה גרנט מעורב בשערורייה תקשורתית, כאשר נתפס בעת קיום מגע אוראלי עם יצאנית בשם דיוין בראון במכוניתו בשדרות הוליווד. אירוע זה גרר בעקבותיו התנצלות ציבורית ופרידה מבת זוגו הדוגמנית והשחקנית אליזבת הרלי. השניים חזרו לחיות יחד אך נפרדו מאוחר יותר שוב. עם השנים נשארו השניים ידידים טובים, ושניהם רמזו כי הרלי תכננה ויזמה את הסקנדל על מנת ליצור עבור גרנט הזדמנות להתקבל בקרב האמריקאים, עקב שמועות עקשניות שגרנט הוא בעצם הומוסקסואל לא מוצהר. אחרי הראיונות והסקירה התקשורתית הצליח גרנט להשתלב בארצות הברית בעיקר בעזרת בת זוגו הרלי המפיקה והופיע ב"Mickey Blue Eyes" ב-1999. הזוג נפרד במאי 2000. בשנת 2002, נולד להרלי בן וגרנט שימש כסנדק שלו.
אב לחמישה ילדים - שניים עם טינגלן הונג, בת זוגו לשעבר, ושלושה עם מפיקת הטלוויזיה השוודית אנה אברשטיין. גרנט ואברשטיין נישאו במאי 2018.
עמדותיו

בחורף 2019, נוכח גל האנטישמיות הגואה בבריטניה, התייצב גרנט לצד יהדות ארצו והוקיע נמרצות את האנטישמיות.
פילמוגרפיה

Privileged‏ (1982) - בתפקיד: לורד אדריאן
מוריס (1987) - בתפקיד: קלייב דורהאם
תשוקות באפריקה (1987) - בתפקיד: יו
The Lair Of The White Worm‏ (1988) בתפקיד: לורד ג'יימס ד'האמפטון
Remando al Viento‏ (1988) - בתפקיד: לורד לושיוס דאון
La Nuit Bengali‏ (1988) - בתפקיד: אלאן
Nocturnes‏ (1988) - בתפקיד: וויליאם המילטון
The Dawning‏ (1988) - בתפקיד: הארי
Judith Krantz's Till We Meet Again‏ (1989) - בתפקיד: צ'ארלס היידסיק
איש גדול (1990) - בתפקיד: גורדון
מנגינה שבלב (1991) - בתפקיד: פרדריק שופן
ירח מר (1992) - בתפקיד: נייג'ל
שארית היום (1993) - בתפקיד: קרדינל
רכבת לגיהנום (1993) - בתפקיד: ג'והן יוגרטי
סירנות (1994) - בתפקיד: אנטוני צ'מפיון
ארבע חתונות ולוויה אחת (1994) - בתפקיד: צארלס (החתונה הראשונה)
בגידות מאחורי הקלעים (1995) - בתפקיד: מרדיט פוטר
האיש שעלה על גבעה וירד הר (1995) - בתפקיד: אנסון
תשעה חודשים (1995) - בתפקיד: סמואל פולקנר
על תבונה ורגישות (1995) - בתפקיד: אדוארד פרארס
התחדשות (1995) - בתפקיד : ג'ורג' מאיירס
מהלך מסוכן (1996) - בתפקיד : סטיב בנג'מין
נוטינג היל (1999) - בתפקיד: וויליאם טאקר
מיקי עיניים כחולות (1999) - בתפקיד: מיקי ריינולדס
Small Time Crooks‏ (2000) - בתפקיד: ווין סטארק
יומנה של ברידג'ט ג'ונס (2001) - בתפקיד: דניאל קליבר
רווק פלוס ילד (2002) - בתפקיד: וויל פרימן
שבועיים מראש (2002) - בתפקיד: ג'ורג' וייד
אהבה זה כל הסיפור (2003) - בתפקיד: ראש הממשלה
ברידג'יט ג'ונס: עובדות החיים (2004) - בתפקיד: דניאל קליבר
אמריקן דרימז (2006) - בתפקיד: מרטין טוויד
מילים ולחן (2007) - בתפקיד : אלכס פלצ'ר
על הזוג מורגן שמעתם? (2009) - בתפקיד: פול מורגן
ענן אטלס (2012) - בתפקיד : הכומר ג'יילס הורוקס, לויד הוקס
פרק חדש (2014) - בתפקיד: קית' מייקלס
פלורנס פוסטר ג'נקינס (2016) - בתפקיד: סטקלייר בייפילד
פדינגטון 2 (2017) - בתפקיד: פליקס ביוכנן
שערורייה אנגלית למדי (2018) - בתפקיד: ג'רמי ת'ורפ
הג'נטלמנים (2020) - בתפקיד: פלטשר
מבצע פורצ'ן: תרגיל מלחמה (2022) - בתפקיד: גרג
מבוכים ודרקונים: כבוד בין גנבים (2023) - בתפקיד: פורג'
וונקה (2023) - בתפקיד: אומפה לומפה
הקרב על הפופ-טארט (2024) - בתפקיד: ת'ורל ראבנסקרופט
פחד אלוהים (2024) - בתפקיד: מר ריד.
ברידג'ט ג'ונס: חוזרת לשוק (2025) - דניאל קליבר
פילמוגרפיה > טלוויזיה

היית צריכה לדעת (2020) - בתפקיד: ג'ונתן פרייזר
המשטר (אנ') (2024) - בתפקיד: אדווארד קפלינגר
כאוס (2024) - בתפקיד : טרם הוחלט
תמונת מעצר של גרנט, 1995
אלישע צידון

| --- | --- |
אין תמונה חופשית
 לידה:  1940 (בן 85 בערך)
 מדינה:  ישראל ישראל
 
אלישע צידון (נולד בשנת 1940) הוא עורך דין ומשפטן ישראלי. שימש יועץ בכיר למספר שרי משפטים בממשלות ישראל. כיהן כרשם המפלגות ורשם החברות, השותפויות והמשכונות.
ביוגרפיה

נולד בישראל, בנם של אשר ושרה. חניך מוסדות הציונות הדתית. נשא את שרה שמואלביץ, ילידת ירושלים, צאצאית למשפחת לוריא-רוטמן, דודניתם של הרב אברהם יעקב זלזניק והרב חיים גריינימן.
בשנת 1969 החל לעבוד בשירות המדינה, בתפקידים שונים. ריכז את "ועדת בייסקי", ועדת החקירה הממלכתית לעניין ויסות מניות הבנקים.
שימש כיועצם הבכיר של ארבעה שרי משפטים – יצחק מודעי, אברהם שריר, דן מרידור ודוד ליבאי.
בשנת 1996 התמנה לרשם המפלגות ורשם החברות, השותפויות והמשכונות, וכיהן בתפקידו תשע שנים, עד סוף שנת I2005. בתקופת כהונתו נרשמו למעלה מ-160 אלף חברות, וכ-50 אלף חברות נמחקו מפנקס החברות באופן יזום. צידון פעל למחשוב האגף והרחיב את שירותי הרשם למחוזות שונים ברחבי הארץ, ובעקבות זאת ניתן לבצע את כל פעולות הרישום בלשכות שבערים הגדולות.
לאחר פרישתו משירות המדינה פתח עו"ד צידון משרד שעוסק בענייני חברות ובתחום המסחרי.
חיים אישיים

צידון אב לארבעה ומתגורר בשכונת קטמון בירושלים.
בתו אשרת היא פרקליטה בפרקליטות מחוז ירושלים, נשואה לפרופסור אפי שהם-שטיינר, חבר סגל המחלקה להיסטוריה של עם ישראל באוניברסיטת בן-גוריון בנגב. בנם סמ"ר יובל שהם נפל בתאונה מבצעית בעזה במלחמת חרבות ברזל.
מכונאי מוטס

מכונאי מוטס במסוק יסעור מתפעל מנוף הצלה אשר מרים לוחם מיחידה 669 ואלנוקת חילוץ
מכונאים מוטסים עוזרים בהורדת פצועים ממסוק ינשוף במנחת בית החולים רמב"ם בחיפה, במלחמת לבנון השנייה
מכונאי מוטס פוגש את מזכיר ההגנה של ארצות הברית אשטון קרטר בעלייתו למסוק ינשוף בביקורו בישראל, יולי, 2013.
מְכוֹנַאי מוּטָס הוא איש צוות עזר אוויר ולוחם חוד, המהווה יחד עם הקברניט וטייס המשנה את צוות המסוק לביצוע כלל משימות הטיסה שכן המכונאי המוטס הוא איש צוות הכרחי לכל גיחה. בחיל האוויר הישראלי, הבסיס להכשרת מכונאי מוטס הוא שירות באחד מהדרגים (א', ב', ד') במערך הטכני של החיל וסיום קורס בבית הספר למכונאים מוטסים.
בצבאות דוברי אנגלית התפקיד של מכונאי מוטס נקרא Crew chief.
היסטוריה בחיל האוויר הישראלי

עם קליטת מטוסי נורד ומסוקי הסיקורסקי S-55 בשנים 1955–1956 נדרשו לתפעלם גם המכונאים המוטסים. בספטמבר 1957 קבע מפקד חיל האוויר עזר ויצמן את מעמד המכונאים המוטסים במטוסי התובלה והמסוקים. אז נקבע שמכונאי מוטס יוכל לשמש כמכונאי בעל ניסיון ניכר בעבודה עצמאית. לא היה הכרחי שיהיה ראש צוות, אך כדי לעורר מוטיבציה בין המכונאים רצוי שיהיה ראש צוות. באותו דיון הובע חשש שאם המקצוע יוגדר כאיש צוות אוויר יאבד הגף הטכני את בכיריו מכיוון שיפסיקו לעבוד בקו המטוסים לאחר הסמכתם כמכונאים מוטסים, ולכן הוחלט שמכונאי מוטס יהווה תפקיד ולא מעמד צוות אוויר. המכונאים המוטסים של אותה תקופה המתינו עוד שלוש שנים וחצי נוספות עד אשר זכו לענוד כנפי מכונאי מוטס ייעודי משלהם.
ב-14 במרץ 1961 הסתיים בבית הספר לטיסה קורס מכונאים מוטסים ראשון. בקורס השתתפו מכונאים מטייסת 103 (תובלה, מטוסי נורד) ושני נציגים מטייסת 124. באותו היום הוחלט על מעמדם של מכונאים מוטסים כאנשי צוות אוויר. קורסים במתכונת זו נמשכו מספר שנים בודדות.
בשנת 1964, עם קליטת מטוסי סטרטוקרוזר בחיל האוויר, צורפו חלק מהמכונאים המוטסים של מטוסי הנורד לקורס מכוננים בן שנתיים, קיבלו כנפי מכונן והפכו למכוננים בצוותים של מטוסי סטרטוקרוזר.
בשנת 1978 הוגדר מחדש מעמד המכונאי המוטס כאיש צוות עזר אוויר. במהלך השנים שלאחר מכן התבצע קורס המכונאים המטוסים במסגרת עצמאית, בתוך טייסות מסוקי הסער בשיטת OJT. שיטה זו נקראה צֶבֶר הסמכות ולא הייתה בה הגדרה ברורה לסילבוס נדרש, יעדים ומדידת השגתם, וגם לא מועד סיום מוגדר.
בינואר 1996 נפתח קורס מכונאים מוטסים מספר 1 בטייסת 123 שבבסיס חיל האוויר בחצרים בצורה ממוסדת המשולבת קורס אימון מתקדם ומשכו 35 שבועות. ביולי 2015 עברה הטייסת לבסיס פלמחים ועמה גם בית הספר למכונאים מוטסים.
תפקידיו העיקריים של מכונאי מוטס

תפקידיו העיקריים של המכונאי המוטס הם:
תפעול של תא המטען: פינוי וחילוץ פצועים, הטסת לוחמים או נוסעים, גלישה מחבלים, תדלוק אווירי;
הפעלת מערכות משימה כגון מנוף הצלה, מערכות גלישה, נשק, מכשור ומתלה מטען;
תפעול מערכות טיסה בתא הטייס;
זיהוי תקלות וסיווגן במהלך טיסה;
לחימה אווירית וקרקעית במהלך ביצוע משימות או בזמן מילוט או הישרדות.
שלבי ההכשרה

הקורס בחיל האוויר במתכונתו הנוכחית מכיל ארבע אבני דרך מרכזיות:
שלב טרום מכין - שלב זה כולל את איתור מועמדים, העוברים סדרת בדיקות ביחידת רפואה אווירית (ירפ"א) של חיל האוויר וכן מבחני נייר ועיפרון. לאחר הבדיקות והמבחנים עוברים המועמדים גיבוש, המבוצע בהובלת קורס מכונאים מוטסים ומדור מיונים בחיל האוויר. על אישור המועמדים מחליטה ועדה בראשות ראש מחלקת הסגל בחיל האוויר. שלב זה כולל גם ביצוע סדרת חי"ר להשלמת הסמכתם כרובאי לוחם, האורכת כ־5 שבועות.
שלב מכין (טרום טיסה) - במהלך שלב זה יקבלו החניכים בקורס כלים בסיסיים לתחילת טיסות על מסוקי "הינשוף". המכונאים מבצעים הסבה קרקעית למסוקי הינשוף וכן עוברים לימודי מטאורולוגיה ואווירודינמיקה של כנף סובבת. חניכי הקורס עוברים הסבה קרקעית לביצוע בדיקות למסוק (בדיקות לפני ואחרי טיסה וכן ביצוע בדיקת בין גיחות) וכן סדנאות חוץ המותאמות למכונאי מוטס, ומבוצעות על ידי בית הספר לפיקוד ומנהיגות של צה"ל.
שלב ראשוני - בשלב זה מתחילים החניכים לטוס במסוקי הינשוף ולומדים את יסודות הטיסה. הם מתנסים בתחומים שונים, ובהם עבודת צוות, הכרת מתארי הטיסה, בניית תמונה אווירית, נוהל דיבור בקשר, ועוד, ומכירים את תחומי האחריות שלהם. שלב זה נמשך כ־4 חודשים ומבוצע בשילוב הטייסים הנמצאים במסגרת קורס אימון מתקדם (קא"ם), מיד לאחר סיום קורס הטיס. השלב הראשוני מתחלק לכמה פרקים:
פרק אווירי;
לימוד תורת הלחימה של מערך מסוקי הסער בחיל האוויר;
שבוע אימון יבשתי;
ביקור ביחידות חיל האוויר השונות שעימן יעבדו המכונאים המוטסים במהלך שירותם.
שלב מתקדם - שלב זה מבוצע עפ״י המערכים השונים במערך מסוקי הסער, ונמשך כ־11 שבועות. האימונים בשלב זה משולבים בתוכנית טיסות האימונים של טייסות מסוקי הסער המבצעיות בחיל האוויר. שלב זה נחלק לשני פרקים עיקריים. בפרק הראשון עוברים החניכים הסבה קרקעית למסוקי סער שאותם לא הכירו החניכים עדיין - מסוקי יסעור ועטלף. ההסבה מבוצעת על ידי טייסת מובילה וכן על ידי מאמני טיסה, ונמשכת כשבועיים. בפרק השני מתבצעת התמחות אווירית ספציפית, בנוסף למתארי היסוד אשר נלמדים בשלב הראשוני. בטייסות היסעור מבצע הטכנאי הסמכה לתדלוק אווירי ולהעמסת כלי רכב מיוחדים ובטייסת 193 ("מגיני המערב") מבצע המכונאי המוטס המתלמד הסמכות לתפעול מערכות טיסה וחילוץ מכלי שיט, ועבודה מול חיל הים.
סיכות כנפיים מכונאי מוטס בחיל האוויר הישראלי

הסמל המרכזי בסיכת כנפיים הוא מדחף בעל שלושה להבים.
סיכת מכונאי מוטס שהייתה בשימוש בין השנים 1961 - 1989. בין השנים 1961 – 1978 הוגדר תפקיד המכונאי המוטס כאיש צוות אוויר, ולכן עוצבה הסיכה ככנפיים מלאות ולא ככנף אחת, בדומה לכנפי טיס.
סיכה עם כנף אחת. עוצבה בשנת 1978 כאשר שונה מעמדם של מכונאים מוטסים בחיל האוויר מצוות אוויר לצוות עזר אווירי. בפועל הסיכה לא הייתה בשימוש, ובשטח המשיכו החיילים לענוד את הכנפיים המלאות שעוצבו בשנת 1961.
סיכה באורך 3.5 ס"מ שנקבעה לשימוש בשנת 1994. הסיכה לא נמצאת בשימוש בפועל ולא הוענקה במסדרי כנפיים.
סיכה באורך 7 ס"מ הנמצאת בשימוש כיום, נכון לשנת 2021, ומוענקת במסדרי כנפיים של מכונאים מוטסים הנערכים בבסיס פלמחים.
הערות שוליים

↑  רס"ב פלג דוד, מכונאי מוטס במטוסי נורד של טייסת 103, באתר מורשת מתקומה לשחקים.
↑  סגן מגן נחמן, מכונאי מוטס במטוסי נורד של טייסת 103, מכונן במטוסי סטרטו של טייסת 120, באתר מורשת מתקומה לשחקים.
סמל בית הספר למכונאים מוטסים של חיל האוויר
סימני כתף של חניכים בבית הספר למכונאים מוטסים
אליעזר גולדמן

ערך זה עוסק בהוגה דעות ופילוסוף. אם התכוונתם לרב ואדמו"ר מזוועהיל, ראו .
| --- | --- |
אין תמונה חופשית
 לידה:  4 בדצמבר 1918 
 פטירה:  27 בנובמבר 2002 (בגיל 83) 
 תחומי עניין:  מטא-הלכה
 עיסוק:  פילוסוף 
 הושפע מ:  רמב"ם, סעדיה גאון, אברהם יצחק הכהן קוק, יוסף דוב הלוי סולובייצ'יק, ישעיהו ליבוביץ
 מדינה:  ישראל 
 פרסים והוקרה:  פרס ביאליק (1998) 
 
אליעזר גולדמן (4 בדצמבר 1918 – 27 בנובמבר 2002) היה הוגה דעות ופילוסוף. פרופסור במחלקה לפילוסופיה של אוניברסיטת בר-אילן. מראשוני קבוצת שדה אליהו בעמק בית שאן.
קורות חיים

אליעזר גולדמן נולד בניו יורק, למד בבית הספר התיכוני של "ישיבה קולג'" ולאחר אישורה כאוניברסיטה בישיבה אוניברסיטה. במקביל למד בבית המדרש הרבני ע"ש ר' יצחק אלחנן.
בשנת 1938 עלה לארץ ישראל ולמד באוניברסיטה העברית.
בשנת 1941 הצטרף לקיבוץ הדתי שדה אליהו, אחד מיישובי "חומה ומגדל", שם התגורר עד לפטירתו. גולדמן עבד שנים בגן הירק ואף היה מרכז המשק. הוא לימד בבית הספר המשותף של משקי הקיבוץ הדתי בעמק בית שאן. היה מן האידאולוגים הבולטים של תנועת הקיבוץ הדתי.
למד ולימד במחלקה לפילוסופיה של אוניברסיטת בר-אילן. עבודת הדוקטורט שלו עוסקת בתורת הפרגמטיזם.
עסק במחקר ובפרשנות על הרמב"ם, רב סעדיה גאון, הרב אברהם יצחק הכהן קוק והרב יוסף דוב הלוי סולובייצ'יק.
גולדמן הושפע מהגותו של ישעיהו ליבוביץ, ופיתח הגות דתית פלורליסטית המכירה במורכבות זהותו של האדם מכל המדורים השונים שבהם הוא חי (הלכתי, מודרני, פוליטי, חברתי וכו') והדוחה תביעה לבלעדיות של אחד מהם. בין חידושיו הבולטים הוא המושג מטא-הלכה. מושג המדגיש את המטען הערכי והאידיאולגי של הפוסק בבואו לפסוק הלכה.
ב-1988 זכה בפרס ביאליק לחכמת ישראל.
מספריו

Pragmatist ethics : a comparative study of the ethical theories of C.S. Peirce, William James, John Dewey and C.I. Lewis, 1980
מחקרים ועיונים: הגות יהודית בעבר ובהווה, עורכים: דני סטטמן ואבי שגיא, הוצאת מאגנס, תש"ס 2000.
יהדות ללא אשליה, עורכים: דני סטטמן ואבי שגיא, מכון הרטמן והוצאת כתר, 2009.
לקריאה נוספת

דעת - כתב עת לפילוסופיה יהודית וקבלה, חוברת 41 - החוברת כולה הוקדשה להגותו של גולדמן ולתחומי מחקרו.
אבי שגיא, מחויבות דתית בעולם מחולן: פרקי מבוא להגותו של אליעזר גולדמן, דעת 36, תשנ"ו, עמ' 69–87.
אבי שגיא, "אליעזר גולדמן: בין מחקר להגות", בתוך: דב שוורץ (עורך), אוניברסיטת בר-אילן - מרעיון למעש, הוצאת אוניברסיטת בר-אילן, תשס"ו, כרך ב, עמ' 137–155.
אבי שגיא ודב שוורץ, מחויבות יהודית רב-תרבותית - הגותו של אליעזר גולדמן, הוצאת כרמל, 2020.
אליעזר סודיט

אליעזר סודיט עם מנחם בגין (משמאל)
אליעזר שרון סודיט (ט"ו בשבט 9 בפברואר 1925 – 5 בפברואר 2011) היה לוחם אצ"ל, אשר כינויו בארגון היה "קבצן", ולאחר הקמת המדינה, איש שירותי הביטחון בישראל.
ביוגרפיה

סודיט נולד בבסרביה (היום במולדובה), עלה ארצה בשנת 1936 יחד עם משפחתו מהעיר אודסה שבאוקראינה.
בשנת 1939 הצטרף לאצ"ל. הוא השתתף ופיקד על מבצעים רבים במסגרת הארגון. ב-13 בספטמבר 1946, בעת שפיקד על מבצע שדידת בנק "עותומן", הוא נתפס על ידי השלטונות הבריטים ונשפט ל-15 שנות מאסר. לאחר תשעה חודשים בבית הסוהר במגרש הרוסים בירושלים, הצליח להימלט כשהוא מחופש לשוטר בריטי.
כמומחה חבלה באצ״ל, אליעזר סודיט שרון היה שותף בתכנון הכנת הרימון שהוסלק בתפוז, שבעזרתו הנידונים למוות מאיר פיינשטיין ומשה ברזני התאבדו בכלא הבריטי לפני הוצאתם להורג. בשל כך, לימים, ובדומה למנחם בגין, ביקש להיקבר בסמיכות אליהם בהר הזיתים.
בתחילת מלחמת העצמאות סודיט השתתף במבצעים שונים של האצ"ל. בהמשך, הוא לחם בקרבות כיבוש יפו והיה זה שהציע את שיטת ההתקדמות דרך קירות הבתים, באמצעותה נכבשה מנשייה. אחר כך לחם בקרבות האצ"ל ברמלה. בקרבות אלה סודיט עמד בראש הכוח אשר כבש את מפקדת חסן סלאמה. בהמשך הוא נפצע בעת חילופי ירי עם הערבים, פונה לטיפול רפואי, וחזר לחזית רמלה לאחר זמן קצר. אחרי מספר ימים, נחתם הסכם לצירוף האצ"ל לצה"ל, שהוקם בעצם אותם ימים. סודיט הועבר עם יחידתו מחזית רמלה לגדוד 57 של חטיבת גבעתי, במסגרתו נטלו חלק במבצע פלשת. לאחר פרשת אלטלנה, הצטרף לכוחות האצ"ל ששמרו על קיומם העצמאי בירושלים, ופיקד על גדוד יוצאי אצ"ל שכבש את הכפר מלחה. בתקופת המלחמה התחתן עם דרור גוריון, חברת אצ"ל ושדרנית ברדיו המחתרתי, בתם של ציפורה ויצחק גוריון, מוותיקי התנועה הרוויזיוניסטית. את חתונתם על גג-בית בירושלים ערך הרב אריה לוין שהיה מקורב לאנשי המחתרות.
לאחר פירוק האצ"ל בירושלים, הצטרף שנית לצה"ל, ובמהלך קורס קצינים במסגרתו, נפצע. זמן מה עסק סודיט בעסקים פרטיים.
ב-1952 כמחאה על "הסכם השילומים" בין ישראל לגרמניה, שלח סודיט מצרפת מעטפת נפץ לראש ממשלת גרמניה, קונראד אדנאואר. הפצצה התפוצצה בעת שחבלן גרמני ניסה לנטרלה וגרמה למותו. סודיט נעצר בצרפת כשברשותו אמצעי לחימה שונים. הוא נשפט לארבעה חודשי מאסר וגורש מצרפת.
ביוני 2006 פורסם יומנו של סודיט ובו הוא טוען כי ראש ממשלת ישראל לשעבר, מנחם בגין, היה מעורב באופן אישי בניסיון לרצוח את אדנאואר. על פי הכתוב ביומן, סודיט עצמו הציע לבגין את הפעולה במטרה למנוע את הסכם השילומים עם גרמניה, ובגין הביע את הסכמתו "לכל תגובה שתיעשה ובלבד שיימנע הסכם השילומים".
ב-1960 גויס ל"מוסד" והשתתף במבצעים רבים ביניהם מבצע חיסולו של פושע המלחמה הרברטס צוקורס באורוגוואי. אחר כך פרש מן השירות. בנו זאב שרון חזר בתשובה וכיום משמש כראש המכינה הקדם צבאית חיבת ציון ביפו.
לקריאה נוספת

אליעזר סודיט, בשליחות מצפונית, הוצאה עצמית, 1994
אליעזר שרון סודיט, "קבצן"
הערות שוליים

↑  יהודה לפידות, ‏היום שרה הקטנה, שער רביעי, בריחתו של אליעזר סודיט-שרון ("קבצן"), באתר "דעת"
↑  עמירם ברקת‏, גילוי: בגין קידם התנקשות בקאנצלר גרמניה, באתר וואלה, 13 ביוני 2006
↑  שער הספר, השער האחורי
| --- | --- |
בקרת זהויות :  NLI: 987007296094605171  ISNI: 0000 0000 6805 425X  LCCN: no2010093485  VIAF: 97313981   WorldCat (עם VIAF): 97313981
פונקציה חד-כיוונית

| --- | --- |
: בעיות פתוחות במדעי המחשב: האם קיימות פונקציות חד-כיווניות? (בעיות פתוחות נוספות במדעי המחשב)
פונקציה חד כיוונית
במדעי המחשב ובקריפטוגרפיה, פונקציה חד-כיוונית היא פונקציה שממירה קלט לפלט באופן שקשה מאוד מבחינה חישובית להפוך את הפונקציה, דהיינו לשחזר את הקלט בהינתן הפלט.
ביתר פירוט, בהינתן קלט כלשהו  x, קל לחשב את הפלט  y על ידי הפעלת הפונקציה החד-כיוונית  y=f(x) בזמן פולינומי, דהיינו במהירות וביעילות אולם הפעולה ההפוכה שהיא בהינתן הפלט  y חישוב  x=f^{-1}(y) הוא משימה קשה חישובית. בניסוח פורמלי לא קיים אלגוריתם פולינומי הסתברותי המקבל את  y=f(x) ומצליח למצוא  x כלשהו המקיים את  y=f(x) אלא בהסתברות זניחה. הקושי החישובי בהיפוך הפונקציה מודד את כוח החישוב הדרוש כדי למצוא זוג של (קלט, פלט) מתאימים, אך אינו אומר דבר על מידע חלקי הזולג מהפונקציה. סיבית שהסיכוי לחשב אותה הוא זניח בהינתן  f(x) נקראת סיבית קשה.
פונקציה חד-כיוונית היא מאבני הבניין של הקריפטוגרפיה המודרנית ומשמשת כפרימיטיב בפרוטוקולים קריפטוגרפיים רבים. שימוש נפוץ בפונקציה חד-כיוונית הוא כפונקציית גיבוב. אין הוכחה לקיומה של פונקציה חד-כיוונית מבחינה מתמטית - כי להוכחה כזו תהיינה השלכות מרחיקות לכת על תורת הסיבוכיות, אלא רק שקיימות מועמדות מעשיות לפונקציות חד-כיווניות שההשערה היא שקשה מאוד להפוך אותן. על בסיס השערה זו ניתן לבנות מערכת הצפנה שתהיה בטוחה כל עוד ההשערה נותרת בעינה. למעשה אפשר להוכיח שפונקציה חד-כיוונית היא תנאי הכרחי כמעט בכל משימה קריפטוגרפית. בהצפנה סימטרית וא-סימטרית כאחד. למשל צופן בלוקים מבוסס על תמורה פסאודו-אקראית שהיא פרימיטיב קריפטוגרפי המבוסס על ההשערה שפונקציה חד-כיוונית קיימת.
הפונקציות הקיימות כיום בשימוש מעשי נחשבות למועמדות טובות במובן שטרם נמצאה דרך קלה להפוך אותן. למשל AES נחשב לפונקציה חד-כיוונית אם כי לא הוכח תאורטית והוא אחד האלגוריתמים הנפוצים ביותר בהצפנה מודרנית. מהיבט תאורטי ניתן לבנות פונקציה חד-כיוונית מוכחת תחת מודל ביטחון אסימפטוטי או אחר אולם חסרונה הוא שיעילותה נמוכה בהשוואה לפונקציות הקיימות בשימוש מעשי. הבעיה העיקרית בקריפטוגרפיה מודרנית היא לגשר על הפער בין הוכחות תאורטיות לבין יישום מעשי יעיל.
הגדרה

תהי  f:\{0,1\}^{*}\longrightarrow \{0,1\}^{*} פונקציה המקבלת קלט באורך כלשהו מבצעת חישוב מסוים ומחזירה פלט באורך כלשהו (המיוצג על ידי הכוכבית). הפונקציה תקרא חד-כיוונית אם מתקיימים התנאים הבאים:
f ניתנת לחישוב בזמן פולינומי.
לכל מכונה הסתברותית פולינומית  {\mathcal {A}} ופונקציה  {\text{negl}}(n) הנקראת פונקציית זניחות, עבור קלטים באורך  n כלומר  x\in \{0,1\}^{n}, מתקיים:
הגדרה > הסבר

התנאי הראשון קובע שהפונקציה קלה לחישוב. כלומר בעלת סיבוכיות פולינומית. התנאי השני מהווה את עיקר ההגדרה, הוא קובע שלכל יריב בעל עוצמת חישוב פולינומית לכל היותר, סיכויו זניח להצליח "להפוך" את הפונקציה. אם ליריב ידוע  y, הסיכוי שיימצא  x כלשהו כך ש- y=f(x) זניח. גם אם  y חושב במקור כתמונה של ערך  x, ייתכן שיהיו קלטים נוספים הממופים על ידי  f לאותו ערך. לכן היריב נדרש למצוא אחד מהם  y\in f^{-1}(f(x)) ולאו דווקא את הערך המקורי  x.
פונקציה שאינה חד-כיוונית אינה בהכרח קלה להפיכה בכל המקרים או ברוב המקרים. למעשה ההגדרה ההופכית להגדרת פונקציה חד-כיוונית היא שקיים אלגוריתם הסתברותי פולינומי ופונקציית זניחות  \epsilon  כך שהאלגוריתם מצליח להפוך את הפונקציה בהסתברות שהיא לפחות  \epsilon (n) כאשר הקלט נבחר באקראי. אם לדוגמה קיים אלגוריתם שמסוגל להפוך את הפונקציה בהסתברות מסוימת רק עבור קלטים זוגיים ולא עבור קלטים אי-זוגיים היא אינה נחשבת חד-כיוונית אפילו לא חלקית.
כל פונקציה ניתנת להפיכה, בהינתן מספיק זמן. למעשה אפשר להפוך את הפונקציה פשוט על ידי ניסוי כל האפשרויות או מחצית מהאפשרויות במקרה הממוצע, להתקפה כזו קוראים כוח גס. אולם סיבוכיות אלגוריתם כזה היא מעריכית. עובדה זו למעשה מוכיחה כי פונקציה חד-כיוונית נקראת כך רק ביחס לעוצמת המחשוב הדרושה כדי להפוך אותה.
הגדרה > תמורה חד-כיוונית

לעיתים יש צורך בפונקציה חד-כיוונית עם תכונה מבנית נוספת. אם הפונקציה משמרת אורך כלומר  |f(x)|=|x| עבור כל  x והפונקציה היא חד-חד-ערכית ועל היא נקראת פרמוטציה (תמורה). בניסוח פורמלי:
תהי פונקציה חד-כיוונית  f:\{0,1\}^{*}\longrightarrow \{0,1\}^{*} משמרת אורך, ונניח ש- f_{n} מגבילה את התחום של  f כך ש- x\in \{0,1\}^{n} מזה נובע  f_{n}(x)=f(x). היא תקרא פרמוטציה חד-כיוונית אם עבור כל  n הפונקציה  f_{n} היא חד-חד-ערכית ועל.
בניגוד לפונקציה חד-כיוונית בפרמוטציה חד-כיוונית עבור כל  y קיים רק מקור  x יחיד לכן  x=f^{-1}(y). המשמעות היא ש- y למעשה מכיל מידע לגבי  x ולמרות זאת עדיין קשה למצוא אותו.